Tavignanu (fiume)

U Tavignanu hè un fiume di a Corsica centru-orientale, u sicondu di l'isula dopu à u Golu tantu per via di a lunghezza ch'è per via di a purtata media. U so percorsu, di circa 89 km, si svoglie tuttu in Cismonte. 

 Percorsu 
Nasce da u Lavu di Ninu, u sicondu lavu di Corsica per dimensione, chì n'hè l'emissariu, à circa 1750 metri d'altitudine. Scorre à l'iniziu in direzzione Nordu-livante finu à a cità di Corti, induv'ellu riceve l'acque di u so affluente, a Restonica. Dopu à Corti u corsu di u fiume compie una diviazione principiendu à scorre in direzzione sudu-livante. In i circondi di Vènacu riceve u so principale affluente, u Vechju. Dopu à avè travirsatu una valle assai incasciata (e cusiddette gole di u Tavignanu), sfocia in u Mare Tirrenu à u nordu d'Aleria.

 Principali affluenti 
U Tavignanu conta una sittantina d'affluenti, frà i quali:
 a Restonica (dritta idrugrafica), di 18,1 km di lunghezza;
 u Vechju (dritta idrugrafica), longu 24,1 km;
 u Tagnone (dritta idrugrafica), di 35,1 km di lunghezza;
 u Corsigliese (sinistra idrugrafica), di 24,3 km di lunghezza.

 Galleria d'imagine 

 Note 

 Da vede dinù 
 Restonica
 Tavignanu (pieve)

Categoria:Fiumi di Corsica